  Майя Бывальцева 16-тӥ инвожолы Удмуртиын эшшо 20 адямилэсь выль коронавирус инфекциез шараязы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Выль черламъёс пӧлын Алнаш ёросын 10 адями, Ижкарын – ньыль, Можгаын но Сарапулын – быдэн кык, Глазкарын но Эгра ёросын – быдэн одӥг адями. Вирусэз эшшо 66 адями вормиз! Александр Бречалов, Удмуртилэн тӧроезТа дырлы Удмуртиын коронавирус инфекциен черлан 1 сюрс 153 учыр лабораториосын зэматэмын. 22 адями улонысь кошкиз, 604 мурт йӧназ.  Тегъёс: Тазалык Ижкар висён Удмуртия коронавирус АлександрБречалов  